 **OSNOVNA ŠOLA POLJE**

razpisuje literarno-likovni nagradni natečaj na temo »Moja šola«.

**KRATEK OPIS TEME**

Aprila 2017 bo Osnovna šola Polje praznovala 160 let ustanovitve, ki jo bomo obeležili tudi z nagradnim natečajem.

Osnovni naslov »Moja šola« se nanaša na različne vidike šolskega življenja tako danes kot v preteklih 160 letih. Učenci lahko ustvarjajo z mislimi na naslednje iztočnice:

* *Veliko se spreminja, nekaj ostaja enako.*
* *Šola nekoč in danes*
* *Šola, moj drugi dom*
* *Šola v prihodnosti*
* *razmišljanje o sloganu prireditve ob 160-letnici:*

**Na OŠ Polje smo**

*hvaležni rodovom,*

*učimo se, zorimo in skupnost bogatimo***že 160 let.**

**RAZPISNI POGOJI**

Predmet natečaja je izbor literarnih in likovnih izdelkov ob praznovanju 160-letnice Osnovne šole Polje.

S sodelovanjem na natečaju, se učenci strinjajo, da so njihova dela lahko javno objavljena.

**UDELEŽENCI**

Sodelujejo lahko vsi učenci od 1. do 9. razreda, prav tako lahko sodelujejo vsi zaposleni na OŠ Polje.

**KATEGORIJE**

**1. Likovno delo**: risba, slika, strip ...

Likovno delo je lahko izdelano v katerikoli likovni tehniki in v poljubni velikosti, tudi v tridimenzionalni obliki.

**2. Literarno delo**: prosti spis, pesem, anekdote iz šolskih klopi, uganke ...

Besedilo je lahko v vezani ali nevezani obliki in naj ne bo daljše od 500 besed ali ene tipkane strani.

**3. Likovno-literarno delo**: strip ...

**ODDAJA IZDELKOV**

Izdelki morajo vsebovati naslednje podatke: ime in priimek avtorja, razred, starost avtorja. Podatki naj bodo zapisani na posebnem listu ter speti s sponko za papir.

Izdelke oddajte najkasneje do **torka, 14. marca 2017**, svojemu razredniku ali v posebno mapo v tajništvo šole.

**VREDNOTENJE PRISPEVKOV**

Vsa pravočasno prispela literarna in likovna dela bo pregledala tričlanska komisija.

**ZAKLJUČEK NATEČAJA**

Širši izbor literarnih in likovnih del bomo razstavili na razstavi ob 160-letnici OŠ Polje aprila 2017. Avtorji najboljših treh del bodo nagrajeni.